
Tvarios miesto plėtros strategijų ir funkcinių zonų strategijų
rengimo ir įgyvendinimo stebėsenos tvarkos aprašo
1 priedas

2024–2029 M. MARIJAMPOLĖS MIESTO TVARIOS PLĖTROS STRATEGIJA

I SKYRIUS
TERITORIJA, KURIOJE ĮGYVENDINAMA STRATEGIJA

		Strategija įgyvendinama Marijampolės miesto teritorijoje. Marijampolės miestas – septintas pagal dydį Lietuvos miestas, Marijampolės savivaldybės ir Marijampolės apskrities administracinis centras. Miesto plotas – 24,11 kv. km., gyventojų skaičius (2023 m. pr.) – 36.647.

II SKYRIUS
TERITORIJOS, KURIOJE ĮGYVENDINAMA STRATEGIJA, ANALIZĖ

		Sprendžiama problema – nepakankamas Marijampolės miesto patrauklumas gyventi ir investuoti.
	
	Sprendžiamos problemos mąstą atspindi savivaldybės ir miesto demografiniai rodikliai. 2023 m. pr. Marijampolės mieste gyveno 36.807 gyventojai (66,80 proc. visų savivaldybės gyventojų). 2019–2023 metai gyventojų skaičius mieste išaugo 1.566 gyv. (4,44 proc.). 
	Socialinė ir demografinė analizė rodo, kad savivaldybės gyventojų skaičiaus pokyčius labiausiai lemiantis veiksnys – migracija, kuri savo ruožtu daro įtaką gimstamumui. Paskutiniais metais neto migracijos rodiklis Marijampolės mieste gerėjo (tapo silpniau neigiami), o 2020 ir 2022 metai neto migracija jau buvo teigiama[footnoteRef:1]. Šioje vietoje pažymėtina, kad svarbią įtaką gyventojų skaičiui turėjo prasidėjęs karas Ukrainoje – 2022 metais dėl karo išaugo karo pabėgėlių iš Ukrainos srautas[footnoteRef:2]. Tam tikrą teigiamą įtaką statistiniams duomenims darė ir Valstybės duomenų agentūros (toliau – VDA) duomenų techninės korekcijos dėl 2021 metais vykdyto gyventojų surašymo. [1:  Tyrėjų nuomone, veiksniai, darantys įtaką gyventojų migracijai yra ekonominiai, politiniai ir teisiniai, socialiniai ir kultūriniai, psichologiniai, saugumo, geografiniai, demografiniai ir kiti. Labai svarbus sprendimą migruoti lemiantis veiksnys yra vietovės viešosios infrastruktūros būklė. Mokslininkai daro išvadą, kad neveikiant kokioms nors papildomoms jėgoms, asmens sprendimas migruoti remiasi dviejų vietovių pranašumų ir trūkumų subjektyviu vertinimu, t. y. vietovės, kurioje asmuo gyvena, ir vietovės, į kurią jis ketina migruoti. Tai reiškia, kad didelę reikšmę sprendžiant migracijos klausimą turi regiono viešosios infrastruktūros būklė. Viešosios infrastruktūros kokybei regione paskutinį dešimtmetį buvo skiriama palyginti daug investicijų, tačiau ir tolimesnis viešosios infrastruktūros modernizavimas turi didelio potencialo papildyti investicijų į viešąją infrastruktūrą ekonominį poveikį vietos gyventojams.]  [2:  Migracijos departamento Marijampolės skyriaus duomenimis, Marijampolėje per 2022 metus buvo įregistruota apie 1.500 karo pabėgėlių.] 

	Paskutiniais metais gimstamumas Marijampolės mieste mažėjo. 20182022 metais gimstamumas sumažėjo nuo 324 iki 242 asmenų per metus, t.y. 23 proc. Bendras gimstamumo sumažėjimas Marijampolės mieste, savivaldybėje ir apskrityje (25 proc.) vertintinas kaip didelis, kadangi šalyje gimstamumas mažėjo silpniau – tik 14 proc.
	Neigiamos ilgalaikės demografinės tendencijos ir pasekmės gerai matomos, nagrinėjant gyventojų amžiaus struktūros pokyčius 2019-2023 metais – mažėjo gyventojų iki 15 metų amžiaus, o taip pat pensinio amžiaus gyventojų skaičius. Didžiausi neigiami pokyčiai stebimi šiose amžiaus rėžiuose: gyventojų nuo 0 iki 4 metų sumažėjo 9 proc., nuo 15 iki 19 metų – 14 proc., 20-24 m. – 12 proc., 45–49 m. – 11 proc.; 60-64 m. – padidėjo 15 proc., 65-69 m. – padidėjo 10 proc. Darbingo amžiaus gyventojų mažėjimas, pensinio  amžiaus gyventojų skaičiaus didėjimas lemia ekonomines (mažėja vartojimas, pradeda trūkti darbuotojų) ir socialines (didėja poreikis socialinėms ir sveikatos priežiūros paslaugoms) problemas.
	Demografinių tendencijų analizė rodo, kad didele dalimi gyventojų skaičiaus padidėjimą Marijampolės mieste lėmė ne struktūrinės priežastys, bet vienkartiniai arba trumpalaikiai išoriniai veiksniai. Ilgalaikių struktūrinių demografinių veiksnių, tokių kaip gimstamumas, tendencijos paskutiniais metais buvo neigiamos. Marijampolės miesto gimstamumo dvidešimties metų laikotarpio duomenų analizė rodo, kad gimstamumą akivaizdžiai veikia savivaldybės ekonomikos tendencijos  gimstamumas augo, kai ekonomika augo; gimstamumas mažėjo ekonomikos augimo sulėtėjimo ir ekonominių krizių laikotarpiais.
	Prastą miesto demografinę padėtį atspindi 2022 metų Lietuvos savivaldybių gyvenimo kokybės indekso (GKI)[footnoteRef:3] sub-indeksas „E-Demografija, pilietinis ir visuomeninis aktyvumas“, kur Marijampolės savivaldybė „Kitų savivaldybių“ grupėje tarp 12 savivaldybių užėmė 11 vietą. [3:  https://lietuvosfinansai.lt/gki/gki-savivaldybese/ ] 


	Patrauklumą gyventi Marijampolės mieste, kurti šeimą, tiesiogiai lemia dvi priežasčių grupės: 1) ekonominė veikla ir potencialas,  2) gyvenimo ir viešųjų paslaugų kokybė.

	Ekonominė veikla ir potencialas. Marijampolėje koncentruojasi absoliučiai didžioji dalis ne tik savivaldybės, bet ir visos apskrities verslo. Paskutiniais metais savivaldybėje augęs veikiančių ūkio subjektų skaičius lėmė, kad veikiančių ūkio subjektų tankis (skaičius 1.000-iui gyventojų) priartėjo prie šalies vidurkio, tačiau jo dar nepasiekė (2022 m. savivaldybėje tankis siekė 32,61; šalyje rodiklio reikšmė siekė 40,61). Ūkio struktūra mieste nėra itin palanki ekonominei plėtrai – dominuoja didmeninės ir mažmeninės prekybos, transporto priemonių ir motociklų remonto srityje veikiantys ūkio subjektai (23 proc.); transporto ir saugojimo srities ūkio subjektai sudarė tik 15 proc., apdirbamosios gamybos – tik 6 proc., statybos – tik 6 proc. visų ūkio subjektų. Iš visų veikiančių įmonių, stambių buvo labai nedaug – tik 8. Paskutiniais metais buvo stebima tam tikra užimtumo stagnacija – bendras darbuotojų skaičius veikusiose įmonėse nuo 2018 metų iš esmė nesikeitė (nedidėjo). Bendrosios investicijos į ilgalaikį materialųjį turtą daugumoje ūkio veiklos sričių paskutiniais metais mažėjo. 
	Palyginti neaukštas ūkio subjektų tankis ir palyginti nedidelė sukuriama pridėtinė vertė lemia žemesnį darbo užmokestį: vidutinis mėnesinis bruto darbo užmokestis Marijampolės savivaldybėje 2023 m. I ketv. siekė 1.615 Eur ir siekė 83 proc. šalies vidurkio. Pagal darbo užmokesčio dydį atsiliekama nuo kitų vidurio ir vakarų Lietuvos regionų centrų: Alytaus (1.621 Eur), Šiaulių (1.691 Eur), Panevėžio (1.710 Eur), Kauno (1.999 Eur) ir kt. Tai stabdo  gyventojus kurtis Marijampolėje. Darbo užmokesčio augimą lemia palyginti nedidelės materialinės investicijos: vienam gyventojui tenkančios materialinės investicijos Marijampolės savivaldybėje 2021 m. siekė 2.605 ir buvo didesnės tik už Alytaus miesto (1.540 Eur) ir Panevėžio miesto (2.256 Eur), atsiliko nuo Šiaulių miesto (3.078 Eur), Kauno miesto (3.897 Eur) ir kt.
	Prastą miesto ekonomikos, verslumo ir užimtumo padėtį atspindi 2022 metų Lietuvos savivaldybių gyvenimo kokybės indekso sub-indeksas „B-Gyventojų verslumas ir verslo konkurencingumas“, kur Marijampolės savivaldybė „Kitų savivaldybių“ grupėje tarp 12 savivaldybių užėmė 6 vietą, pagal sub-indeksą „A-Materialinės gyvenimo sąlygos“ – 9 vietą.
	Taigi matyti, kad ekonominė veikla nėra pakankamai išvystyta, ekonominis potencialas bei investicinis miesto patrauklumas nėra pakankami.
	
	Gyvenimo ir viešųjų paslaugų kokybė Marijampolės mieste yra palyginti prasta. Pagal 2022 metų Lietuvos savivaldybių gyvenimo kokybės indekso sub-indeksą „F – Viešoji infrastruktūra, gyvenamosios aplinkos kokybė ir saugumas“ Marijampolės savivaldybė „Kitų savivaldybių“ grupėje tarp 12 savivaldybių užėmė 6-tą vietą.
	Paskutiniais metais savivaldybėje vykdomas ikimokyklinio ugdymo įstaigų tinklo efektyvumo didinimas leido pasiekti, kad vaikų ikimokykliniame ugdyme dalis, palyginti su atitinkamo amžiaus vaikais (amžiaus grupė 1-6 metai), savivaldybėje išaugo iki 75 % ir pasiekė šalies vidurkį, visgi ši aprėptis nebuvo didelė, kas rodo, jog ikimokyklinio ugdymo paslaugų patrauklumas ir kokybė yra nepakankami, netenkina savivaldybės gyventojų poreikių.
	Paskutiniais metais vykdytas bendrojo ugdymo įstaigų tinklo efektyvumo didinimas leido pasiekti palyginti gerų rezultatų (pvz., mokinių skaičius vienam mokytojui, dalis 1-8 klasių mokinių, besimokančių jungtinėse klasėse, buvo palyginti geri visos šalies kontekste), visgi pagrindinio ugdymo pasiekimų patikrinimo, valstybinių brandos egzaminų rezultatai savivaldybėje buvo daugumoje atvejų prastesni nei šalies vidurkis. Dėl palyginti nedidelės NVŠ paslaugų įvairovės savivaldybės NVŠ programose dalyvavo arba BUM būrelius lankė palyginti nedidelė mokinių dalis (60 %). Be to, pagrindinio arba vidurinio ugdymo programas baigusių ir tais pačiais metais tęsiančių mokymąsi kitame švietimo lygmenyje arba įsidarbinusių mokinių dalis savivaldybėje nuo 2017 metų nuosekliai mažėjo, o tai taip pat atspindi nepakankamą, visuomenės ir darbo rinkos poreikių neatitinkančią bendrojo ugdymo paslaugų kokybę.
	Marijampolės mieste nepakankamas nestacionarių socialinių paslaugų prieinamumas ir kokybė socialinę riziką patiriantiems ir socialiai pažeidžiamiems asmenims bei asmenims, kuriems nustatyti socialinių paslaugų poreikiai (trūksta dienos užimtumo paslaugų suaugusiems asmenims, turintiems intelekto sutrikimų[footnoteRef:4]; nepakankamas Marijampolės socialinės pagalbos centro teikiamų psichosocialinės pagalbos paslaugų, pagalbos tėvų globos netekusiems vaikams, jų globėjams (rūpintojams), budintiems globotojams, įtėviams ar asmenims, ketinantiems jais tapti; pagalbos paslaugų šeimoms, patiriančioms socialinę riziką, pagalbos namuose konsultavimo paslaugų prieinamumas ir kokybė neatitinka visuomenės poreikių. Savivaldybėje didėjant senyvo amžiaus asmenų skaičiui, paklausa šioms paslaugoms nuolat auga. [4:  Įgyvendinant projektą „Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią Marijampolės savivaldybėje“ įkurta Socialinių dirbtuvių infrastruktūra (12 vietų), tačiau poreikis šioms paslaugoms yra didesnis, kadangi Suaugusių asmenų (nuo 18 m. amžiaus) su proto negalia ir senyvo amžiaus asmenų su proto negalia (TLK F70-F79) bei suaugusių asmenų (nuo 18 m. amžiaus) su psichine negalia (TLK F20-F29) ir senyvo amžiaus asmenų su negalia skaičius savivaldybėje viršija 500 asmenų.] 

	Taigi, darytina išvada, kad viešųjų paslaugų prieinamumas ir kokybė, gyvenimo kokybė Marijampolės mieste yra žemesni, taigi ir patrauklumas gyventi bei investuoti yra nepakankamas.


	Nustatyti šie poreikiai (silpnybės):
1) nepakankama viešųjų paslaugų kokybė ir prieinamumas, mažinantys gyvenimo kokybę:
· Marijampolės miesto ikimokyklinio ugdymo įstaigų[footnoteRef:5] teikiamų paslaugų kokybė, paslaugų asortimentas nebeatitinka ikimokyklinio ugdymo poreikių ir reikalavimų (pvz., dalyje ugdymo įstaigų nėra užtikrintos sąlygos LR Sporto įstatyme numatytai aktyviai fizinei veiklai visą ugdymosi laikotarpį ne mažiau kaip po dvi valandas per dieną), neskatina vaikų kūrybiškumo, savireguliacijos, nėra pritaikytos specialiųjų poreikių turintiems asmenims. Ribotas turimų ugdymo priemonių spektras nesudaro prielaidų įvairiapusiškam, patraukliam ugdymui; visa tai lemia žemesnius mokinių pasiekimus, prastesnę ugdymo(si) kokybę, trukdo pasiekti LR Švietimo įstatyme nustatytų švietimo tikslų. [5:  Marijampolės vaikų lopšelio-darželio „Pasaka“ (2023 metų pabaigoje ugdoma 238 vaikai), Marijampolės vaikų lopšelio-darželio „Rasa“ (227), Marijampolės vaikų lopšelio-darželio „Vaivorykštė“ (200), Marijampolės vaikų lopšelio-darželio „Šaltinėlis“ (203), Marijampolės vaikų lopšelio-darželio „Nykštukas“ (208), Marijampolės vaikų lopšelio-darželio „Ąžuoliukas“ (183),  Marijampolės vaikų lopšelio-darželio „Šypsenėlė“ (204), Marijampolės vaikų lopšelio-darželio „Rūta“ (297) ir Marijampolės vaikų lopšelio-darželio „Želmenėliai“ (272). Iš viso šiose ugdymo įstaigose 2023 metų pabaigoje buvo ugdomi 2.032 vaikai.] 

· Marijampolės miesto bendrojo ugdymo įstaigų[footnoteRef:6] teikiamų paslaugų kokybė ir asortimentas nebeatitinka „Mokyklų, vykdančių formaliojo švietimo programas, tinklo kūrimo taisyklių“ nurodytų kriterijų kokybių ir kiekybinių reikšmių (dėl švietimo aprūpinimo standartų, mokymosi aplinkos, ugdymo(si) galimybių ir kt.),  neskatina mokinių kūrybiškumo, savireguliacijos. Ribotas turimų ugdymo priemonių spektras nesudaro prielaidų įvairiapusiškam, patraukliam ugdymui STEAM ir kitose srityse. Visa tai lemia žemesnius mokinių pasiekimus, prastesnę ugdymo(si) kokybę, trukdo pasiekti LR Švietimo įstatyme nustatytų švietimo tikslų. [6:  Marijampolės Jono Totoraičio progimnazijos (2023 m. pabaigoje – 794 mokiniai), Marijampolės Ryto pagrindinės mokyklos (678), Marijampolės Sūduvos gimnazijos (626), Marijampolės Petro Armino progimnazijos (263), Marijampolės Šaltinio progimnazijos (541), Marijampolės Saulės pradinės mokyklos (234), Marijampolės Rygiškių Jono gimnazijos (829), Marijampolės Rimanto Stankevičiaus progimnazijos (678), Mokyklos „Žiburėlio“ mokyklos-daugiafunkcio centro (164). Iš viso šiose ugdymo įstaigose 2023 metų pabaigoje buvo ugdomi 4.807 mokiniai.] 

· miesto neformaliojo švietimo įstaigų (Marijampolės meno mokyklos ir Marijampolės sporto centro) siūlomų paslaugų asortimentas, paslaugų prieinamumas (t. sk. specialiųjų poreikių turintiems asmenims) bei kokybė nebeatitinka neformaliajam švietimui keliamų reikalavimų bei visuomenės poreikių. Visa tai lemia žemesnius NVŠ būrelių lankomumo rodiklius, prastesnę neformaliojo švietimo kokybę;
· mieste nepakankamas nestacionarių socialinių paslaugų prieinamumas ir kokybė socialinę riziką patiriantiems ir socialiai pažeidžiamiems asmenims bei asmenims, kuriems nustatyti socialinių paslaugų poreikiai (trūksta dienos užimtumo paslaugų suaugusiems asmenims, turintiems intelekto sutrikimų[footnoteRef:7]; nepakankamas Marijampolės socialinės pagalbos centro teikiamų psichosocialinės pagalbos paslaugų, pagalbos tėvų globos netekusiems vaikams, jų globėjams (rūpintojams), budintiems globotojams, įtėviams ar asmenims, ketinantiems jais tapti; pagalbos paslaugų šeimoms, patiriančioms socialinę riziką, pagalbos namuose konsultavimo paslaugų prieinamumas ir kokybė; [7:  Įgyvendinant projektą „Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią Marijampolės savivaldybėje“ įkurta Socialinių dirbtuvių infrastruktūra (12 vietų), tačiau poreikis šioms paslaugoms yra didesnis, kadangi Suaugusių asmenų (nuo 18 m. amžiaus) su proto negalia ir senyvo amžiaus asmenų su proto negalia (TLK F70-F79) bei suaugusių asmenų (nuo 18 m. amžiaus) su psichine negalia (TLK F20-F29) ir senyvo amžiaus asmenų su negalia skaičius savivaldybėje viršija 500 asmenų.] 

· Miesto centre esantis Draugystės mikrorajonas pradėtas statyti 1961 m. ir yra seniausias miesto mikrorajonas. Jo viešosios infrastruktūros prasta būklė (trūksta tokių viešųjų paslaugų, kaip vaikų žaidimui, aktyvaus poilsio ir laisvalaikio praleidimui pritaikytų erdvių, žaliųjų erdvių), didelis oro užterštumas (Marijampolės miesto centrinėje dalyje kietųjų dalelių, SO2, NO2 ir benzeno koncentracijos yra didesnės nei vidutinės šalyje, o kai kuriais atvejais viršija ribines vertes[footnoteRef:8]) mažina jo patrauklumą gyventi, kas lemia, jog paskutiniais metais gyventojų skaičius jame nuosekliai mažėja. [8:  Oro užterštumo lygio įvertinimas Lietuvoje naudojant difuzinius ėmiklius. Galutinė ataskaita. Nuoroda internete: https://aaa.lrv.lt/lt/veiklos-sritys/oras/oro-kokybes-ataskaitos/aplinkos-oro-kokybes-difuziniais-emikliais-tyrimai ] 

2) nesukurtos pakankamos prielaidos mieste skatinti darnų judumą:
· Marijampolės darnaus judumo mieste plane, patvirtintame Marijampolės savivaldybės tarybos 2023-09-25 sprendimu Nr. 1-285, pažymėta, kad mieste gyventojų, kasdienio susisiekimo reikmėms naudojančių viešąjį transportą, dviratį, kitą bevariklį transportą, ar vykstančių pėsčiomis, dalis siekia tik apie 37 proc.; kas rodo, jog didesnė dalis gyventojų kasdienėms kelionėms renkasi automobilį. Plane numatyta, kad būtina didinti viešojo transporto patrauklumą, įsigyjant naujas transporto priemones;
· Marijampolės darnaus judumo mieste plane nurodyta, kad esama viešojo transporto infrastruktūra yra iš dalies išvystyta: viešojo transporto stotelių tinklas yra gana tankus, dalyje stotelių įrengtos stoginės, autobusai yra žemagrindžiai. Visgi, nemažoje dalyje vykdomų miesto ir priemiestinių maršrutų trasų esama viešojo transporto stotelių (56 stotelių) kokybė yra prasta, infrastruktūra mažai pritaikyta specialiųjų poreikių turintiems žmonėms (pritaikyta apie 45 proc. stotelių);
· įgyvendinant Marijampolės darnaus judumo mieste plano nuostatas, viešajame transporte buvo įdiegta elektroninio bilieto sistema, dalyje viešojo transporto stotelių (20 vnt.) įrengtos informacinės švieslentės. Visgi šie patobulinimai įdiegti tik nedidelėje dalyje stotelių, todėl būtina šių informacinių paslaugų plėtra ir likusiose stotelėse;
· Marijampolės darnaus judumo mieste plane nurodyta, kad mieste dviračių ir pėsčiųjų takai (nagrinėjamoje teritorijoje jų bendras ilgis – 37,28 km) įrengti fragmentiškai, nesiejant jų į bendrą tinklą, taigi tiek kasdienio naudojimo, tiek rekreacinių objektų pasiekiamumas nėra pakankamas,  reikalingos jungtys rytinėje, pietinėje ir vakarinėje miesto dalyse. Dėl šios priežasties judumas dviračiais mieste nėra patrauklus. Norint sudaryti tinkamas prielaidas didėti dviračių naudotojų skaičiui, būtina užtikrinti, kad svarbiausi miesto traukos objektai tarpusavyje būtų sujungti trumpiausiu atstumu ir būtų įrengtas vientisas susisiekimo pėsčiomis ir dviračiais tinklas.
3) nesukurtos pakankamos prielaidos išnaudoti miesto ekonominį potencialą:
· 2023 m. laisvų tinkamų ir perspektyvių valstybės ir savivaldybės teritorijų pasiūla mieste buvo 9 ha. Pagal gaunamas investuotojų užklausas daroma išvada, kad yra pramoninių ir (ar) komercinių žemės sklypų trūkumas. Siekdama didinti tokių teritorijų pasiūlą, Marijampolės savivaldybė investicijų pritraukimui planuoja pritaikyti žemės sklypą Vokiečių g. 38 (unikalus numeris 4400-2391-9466, 3,02 ha), taip pat suformuoti du investicinius sklypus prie suplanuotos Stūriškių gatvės (7,38 ha ir 3,05 ha), šiuo metu formuoja sklypą Gamyklų g. 10 (6,14 ha). Šiuo metu šios laisvos pramoninės ir (ar) komercinės teritorijos negali būti panaudotos dėl esamų reljefo trūkumų, inžinerinės infrastruktūros trūkumų (trūksta jungčių su centralizuotais elektros, dujų, vandens ar nuotekų tinklais, transporto jungčių su magistraliniais keliais (A5, A16 ir kt.), Rail Baltica geležinkeliu (Mockavos logistikos terminalu) ir kt.). Investicijoms parengtų teritorijų trūkumas riboja galimybes pritraukti aukštesnę pridėtinę vertę kuriančius verslus, tuo pačiu nesudaro prielaidų kurti geriau apmokamas darbo vietas;
· mieste plėtojami dvi pramonės zonos – šiaurės rytų ir pietvakarių. Dalis šiaurės rytų pramoninės ir (ar) komercinės teritorijos ekonominei veiklai naudojamų valstybės nuosavybės žemės sklypų (Gamyklų g. 4 (unikalus numeris 4400-1654-9774, plotas 8,23 ha)  ir Gamyklų g. 6 (unikalus numeris 4400-1655-0095, plotas 2,70 ha) nėra tinkamai sujungti su magistraliniais keliais (A5, A16 ir kt.), Rail Baltica geležinkeliu (Mockavos logistikos terminalu): nėra įrengti privažiavimo keliai ir susijusi pėsčiųjų, dviračių takų, apšvietimo ir kt.. Jungčių trūkumas riboja veikiančių verslo subjektų plėtrą, didina ūkinės veiklos neigiamą poveikį aplinkai.
· transporto jungčių su magistraliniais keliais trūkumas mažina tiek minėtų sklypų patrauklumą, tiek gretimų pramonės ir komercinės paskirties sklypų (pvz., Vokiečių g. 12, Vokiečių g. 15[footnoteRef:9]) investicinį patrauklumą, tiek ir miesto pietinėje dalyje, prie P. Armino, Vasaros ir Fabriko gatvių esančioje pramonės zonoje veikiančių įmonių (UAB „Lietuvos cukrus“, UAB „ICECO“ ir daug kitų, mažesnių įmonių) pasiekiamumą, investicinį patrauklumą. Išlieka prastos šių įmonių tolesnės plėtros perspektyvos. [9:  kuriame yra numatoma statyti savivaldybės ir pietvakarių Lietuvos gyventojams svarbų sporto ir kultūros objektą – daugiafunkcę sporto areną.] 


Nustatytiems poreikiams tenkinti bus pasinaudojama šiuo miesto potencialu (stiprybėmis):
1) mieste suformuotas efektyvus ikimokyklinio ir bendrojo ugdymo, neformaliojo švietimo paslaugų tinklas:
· Besikeičianti demografinė padėtis Savivaldybėje, ikimokyklinio amžiaus vaikų ir mokinių skaičiaus kaita, skatino Savivaldybėje vykdyti ikimokyklinio ugdymo įstaigų tinklo pokyčius. Marijampolės savivaldybės tarybos 2023 m. gegužės 29 d. sprendimu Nr. 1-134 pradėtas miesto lopšelių-darželių reorganizavimas jungimo būdu, juos sujungiant į Marijampolės vaikų lopšelį-darželį [footnoteRef:10], kuriam pereis reorganizuojamų įstaigų teisės ir pareigos. Planuojama, kad Marijampolės vaikų lopšelis-darželis bus įregistruotas ir pradės veiklą 2024-06-01; [10:  išreikštas sutikimas, kad Marijampolės vaikų lopšelis-darželis „Ąžuoliukas“, Marijampolės vaikų lopšelis-darželis „Nykštukas“, Marijampolės vaikų lopšelis-darželis „Pasaka“, Marijampolės vaikų lopšelis-darželis „Rūta“, Marijampolės vaikų lopšelis-darželis „Rasa“, Marijampolės vaikų lopšelis-darželis „Šaltinėlis“, Marijampolės vaikų lopšelis-darželis „Šypsenėlė“, Marijampolės vaikų lopšelis-darželis „Vaivorykštė“, Marijampolės vaikų lopšelis-darželis „Želmenėliai“ ir Marijampolės sav. Patašinės universalus daugiafunkcis centras būtų reorganizuojami jungimo būdu, juos sujungiant į Marijampolės vaikų lopšelį-darželį; nustatyti reorganizavimo tikslai ir kt.] 

· nuo 2005 metų nuosekliai vykdytas bendrojo ugdymo įstaigų tinklo efektyvumo didinimas leido pasiekti palyginti gerų rezultatų (pvz., mokinių skaičius vienam mokytojui, dalis 1-8 klasių mokinių, besimokančių jungtinėse klasėse, buvo palyginti geri visos šalies kontekste);
· Marijampolės savivaldybės tarybos 2020 m. vasario 24 d. sprendimu Nr. 1-34 Marijampolės sporto mokykla, Marijampolės žaidimų sporto mokykla, Marijampolės savivaldybės sporto centras „Sūduva“ ir Marijampolės sveikatingumo centras „Sveikatos banga“ jungimo būdu reorganizuoti į Marijampolės sporto centrą.
2) mieste kompleksiškai įgyvendinamos priemonės, skirtos skatinti darnų judumą:
· Strategijos teritorijoje įgyvendinamas Marijampolės darnaus judumo mieste planas, patvirtintas 2019 m. vasario 25 d. Marijampolės savivaldybės tarybos sprendimu Nr. 1-36. 
· Įgyvendinant plano nuostatas, 2019–2023 metais buvo vykdomas transporto maršrutų optimizavimas[footnoteRef:11], įdiegta elektroninio bilieto sistema, pradėta plėtoti viešoji elektromobilių įkrovimo infrastruktūra[footnoteRef:12], rekonstruota dalis viešojo transporto stotelių ir pėsčiųjų perėjų, jas pritaikant specialiųjų poreikių turintiems žmonėms; kasmet Marijampolėje vyksta „Europos judumo savaitė“, įrengta adaptyvių šviesoforų (2 grupės), viešojo transporto stotelėse įrengta informacinių švieslenčių (20 vnt.), įrengta naujų dviračių takų (1,2 km.), įrengta dviračių remonto stotelių (3 vnt.) ir kt. [11:  2019 m. maršrutas Nr. 3A buvo performuotas į „žiedinį“; nuo 2021-01-01 maršrutai Nr. 4 ir Nr. 6 maršrutai sujungti į vieną, nes sutapo dalis trasos; maršrutai Nr. 2 ir Nr. 9 maršrutai sujungti į vieną, nes sutapo dalis trasos.]  [12:  2021 metais įrengtos dvi elektromobilių įkrovimo stotelės.] 

3) miesto ekonominei plėtrai palanki geografinė padėtis:
· miestas yra strategiškai svarbioje ir geografiškai patogioje Lietuvos vietoje – šalia vienų iš didžiausių Lietuvos miestų – Kauno, Alytaus; 
· miestas yra ypatingai svarbioje strateginėje padėtyje Europos susisiekimo sistemų atžvilgiu: savivaldybę kerta tiek Šiaurės–Pietų, tiek ir Rytų–Vakarų koridorių elementai: tarptautinis TEN–T tinklo kelių transporto koridorius Via Baltica (E 67) (Lietuvoje – magistralinis kelias A5); magistralinis kelias A16 (E 28) Vilnius–Prienai–Marijampolė, Rail Baltica geležinkelio trasa. Via Baltica, Rail Baltica magistralės jungia visą Baltijos regioną su Centrine ir Vakarų Europa; šioms magistralėms Lietuvoje suteiktas ypatingos valstybinės svarbos statusas.


	Miesto tvariai plėtrai aktualios galimybės yra šios:
1) augantis gyventojų pilietiškumas ir aplinkosauginis sąmoningumas, sudarysiantis sąlygas įgyvendinti geros mokyklos koncepciją, sudarysiantis sąlygas bevariklio ir viešojo transporto paslaugomis sudominti didesnę visuomenės dalį. 
· 2022 m. pabaigoje atliktas Pilietinės galios indekso tyrimas parodė, kad Lietuvos visuomenė aktyviai įsitraukia į pilietines veiklas– indekso reikšmė siekė 35,9 balo[footnoteRef:13].Bendras Pilietinės galios indeksas 2022 m. buvo palyginti didelis – apskaičiuota vidutinė jo reikšmė, 35,9 balo iš 100 galimų. 2022 m., siekdami pagerinti padėtį savo visuomenėje, 46 proc. respondentų teigė aukoję, 39 proc. – dalyvavę aplinkos tvarkymo talkose, 31 proc. – vietos bendruomenės veikloje. Daugiau nei bet kada anksčiau nuo 2007 m. teigė boikotavę (27 proc.) ar pirkę (23 proc.) dėl moralinių ar politinių motyvų, dalyvavę visuomeninių organizacijų, judėjimų veikloje (14 proc.), dalyvavę demonstracijoje, palaikymo akcijoje, mitinge ar pikete (13 proc.); [13:  Indeksas matuoja visuomenės realų ir potencialų aktyvumą, savo įtakos pajautimą bei su pilietine veikla siejamų rizikų vertinimą. Šaltinis: ataskaita „Pilietinės galios indeksas 2022 m.”, Pilietinės visuomenės institutas.] 

2) augantis bendras šalies patrauklumas investicijoms, sudarysiantis prielaidas į miestą pritraukti tiek vidaus, tiek ir užsienio investicijas:
· Bendrovės „EY“ atlikto Europos investicinio patrauklumo tyrimo duomenimis Lietuva 2022 metais pritraukė 47 TUI projektus (2021 m. – 41).  Patrauklumą investuotojų akyse Lietuvai leidžia išlaikyti stipri pramonė, gera infrastruktūra, aukštos skaitmeninės ir technologijų kompetencijos. Pagal TUI projektų sukurtas darbo vietas, tenkančias 1 mln. gyventojų, Lietuva reitinge užima penktą vietą – viena pozicija aukščiau nei prieš metus. Pernai TUI šalyje sukūrė daugiau kaip 3,5 tūkst. naujų darbo vietų – 5 proc. daugiau nei 2021-aisiais, daugiausia jų sukuria IT, finansų sektoriuose, gamyboje.

Miesto tvariai plėtrai galinčios turėti neigiamą įtaką grėsmės yra šios:
1) šalies ir užsienio rinkų ekonominio vystymosi sulėtėjimas ir (ar) sąstingis dėl pandemijų, geopolitinių ar kitų veiksnių, lemsiantis miesto ekonominio ir socialinio vystymosi neigiamus pokyčius:
· Bendrovės „EY“ atlikto Europos investicinio patrauklumo tyrimo duomenimis, visoje Europoje pernai buvo 5,96 tūkst. TUI projektų – 1 proc. daugiau nei prieš metus. EY duomenimis, 29 proc. įmonių atidėjo planuotas investicijas vien tik dėl energetikos krizės;
· Europoje investicijos iš viso sukūrė beveik 344 tūkst. darbo vietų – 16 proc. mažiau negu 2021 metais. Tyrimo duomenimis, šis mažėjimas atspindi investuotojų atsargumą dėl neapibrėžtumo Europos rinkose. Tyrimo duomenimis, investuotojai stebi Europos geopolitinę situaciją, nors nerimas dėl karo Ukrainoje poveikio kiek sumažėjo. Kur kas labiau nerimaujama dėl energetikos bei kapitalo rinkų ir čia vykstančių sprendimų, taip pat infliacijos rodiklių. Pavyzdžiui, beveik kas antras (43 proc.) investuotojas mano, kad būtent didelės palūkanų normos ir mažėjančios galimybės gauti finansavimą turės įtakos jų investicijų planams Europoje;
2) šalies švietimo sistemos reformos neefektyvumas, lemsiantis jaunimo ir kvalifikuotų specialistų emigraciją:
· Lietuvos žmogiškojo kapitalo situacija šiandien neatitinka struktūrinės ekonomikos transformacijos poreikių; ypač trūksta STEAM specialistų[footnoteRef:14]. STEAM įgūdžių paklausa nuolat auga, nes būtent šie įgūdžiai sudaro sąlygas daugelio ekonomikos sektorių technologiniam vystymuisi ir augimui; [14:  Lietuvos Respublikos ekonomikos ir inovacijų ministro įsakymu sudaromas „Profesijų, kurioms būtina aukšta profesinė kvalifikacija ir kurių darbuotojų trūksta Lietuvos Respublikoje,
sąrašas“ patvirtina, kad Lietuvoje ne pirmus metus jaučiamas būtent IRT ir inžinerijos specialistų trūkumas. Kitaip tariant, didžiausias atotrūkis fiksuojamas būtent tose srityse, kurios turėtų
tapti Lietuvos ekonomikos struktūrinės transformacijos pagrindu.] 

· Lietuvoje išsilavinimą įgijusių darbuotojų kompetencijų neatitiktį rinkos poreikiams nulemia ilgalaikės švietimo sistemos problemos: praktiškai neveikianti bendrojo ugdymo, profesinio orientavimo sistema lemia, kad nepakankamai jaunuolių pasirenka perspektyvias STEAM srities studijas. Atliktas Lietuvos talentų politikos vertinimas atskleidė, kad net ir pasirinkę šias studijas toli gražu ne visi jas sėkmingai baigia, o baigusieji neretai ieško karjeros galimybių svetur. Profesinio mokymo, studijų ir aukštojo mokslo sistemoms sudėtinga greitai reaguoti į kintančius darbo rinkos poreikius. Į profesinį mokymą vis dar žiūrima skeptiškai, o paruošiamų specialistų skaičiai neatitinka darbo rinkos poreikių;
· jeigu situacija šioje srityje artimiausiu metu nesikeis, bendrojo ugdymo, profesinio mokymo ar aukštojo mokslo programas baigusių ir tais pačiais metais įsidarbinusių mokinių dalis bus linkusi mažėti, o emigruojančių – didėti. Trūkstant darbuotojų, lėtės miesto ekonominė plėtra.


	Teritorijos stiprybių, silpnybių, galimybių ir grėsmių (toliau – SSGG) analizė

1 Problema: nepakankamas Marijampolės miesto patrauklumas gyventi ir investuoti
	Silpnybės
	
	Stiprybės

	‍1) nepakankama viešųjų paslaugų kokybė ir prieinamumas, mažinantys gyvenimo kokybę
	
	1) mieste suformuotas efektyvus ikimokyklinio ir bendrojo ugdymo, neformaliojo švietimo paslaugų tinklas

	2) nesukurtos pakankamos prielaidos mieste skatinti darnų judumą
	
	2) mieste kompleksiškai įgyvendinamos priemonės, skirtos skatinti darnų judumą

	‍3) miesto pramoninės ir (ar) komercinės teritorijos nėra nepatrauklios investuoti
	
	3) miesto ekonominei plėtrai palanki geografinė padėtis

	Galimybės
	
	Grėsmės

	1) augantis šalies gyventojų pilietiškumas ir aplinkosauginis sąmoningumas, sudarysiantis sąlygas įgyvendinti geros mokyklos koncepciją, sudarysiantis sąlygas bevariklio ir viešojo transporto paslaugomis sudominti didesnę visuomenės dalį
	
	1) šalies ir užsienio rinkų ekonominio vystymosi sulėtėjimas ir (ar) sąstingis dėl pandemijų ar kitų veiksnių, lemsiantis miesto ekonominio ir socialinio vystymosi neigiamus pokyčius

	‍2) augantis šalies patrauklumas investicijoms, sudarysiantis prielaidas į miestą pritraukti tiek vidaus, tiek ir užsienio investicijas
	
	2) šalies švietimo sistemos reformos neefektyvumas, lemsiantis jaunimo ir kvalifikuotų specialistų emigraciją



	 SSGG komentaras:
	 1) Atlikta problemos analizė rodo, kad mieste yra nepakankama viešųjų paslaugų kokybė ir prieinamumas, mažinantys gyvenimo kokybę. Siekiant pagerinti viešųjų paslaugų kokybę ir prieinamumą, bus pasiremta viena iš reikšmingiausių šios srities stiprybių (t.y. suformuotu efektyviu ikimokyklinio ir bendrojo ugdymo, neformaliojo švietimo paslaugų tinklu) bei augančiu šalies gyventojų pilietiškumu ir sąmoningumu. Numatomi srities veiksmai padės eliminuoti arba sušvelninti šalies ir užsienio rinkų ekonominio vystymosi sulėtėjimo, šalies švietimo sistemos reformos neefektyvumo rizikų keliamas grėsmes. 
	2) Duomenys rodo, kad mieste nėra sukurtos pakankamos prielaidos skatinti darnų judumą. Siekiant prisidėti prie darnaus judumo plėtros, bus pasiremta į iki šiol sukurtus darnaus judumo privalumus (pirmiausia –  jau įgyvendintas priemones, skirtas skatinti darnų judumą) bei augančiu šalies gyventojų sąmoningumu. Numatomi srities veiksmai padės eliminuoti arba sušvelninti šalies ir užsienio rinkų ekonominio vystymosi sulėtėjimo, šalies švietimo sistemos reformos neefektyvumo rizikų keliamas grėsmes. 
	 3) Duomenys rodo, kad miesto pramoninės ir (ar) komercinės teritorijos nėra nepatrauklios investuoti. Siekiant padidinti patrauklumą, bus pasiremta viena iš reikšmingiausių šios srities stiprybių (t. y. palankia geografine padėtimi) bei augančiu šalies patrauklumu investicijoms. Numatomi srities veiksmai padės eliminuoti arba sušvelninti šalies ir užsienio rinkų ekonominio vystymosi sulėtėjimo rizikų keliamas grėsmes. 





III SKYRIUS
TIKSLAI IR UŽDAVINIAI IR JŲ VERTINIMO RODIKLIAI

	Tikslas (-ai)
	Tikslo poveikio rodiklis (-iai)
	Tikslo poveikio rodiklio (-ių) reikšmės
	Uždaviniai
	Uždavinių rezultato rodikliai
	Uždavinių rezultato rodiklių reikšmės

	
	
	Pradinė
	Tarpinė
	Siekiama
	
	
	Pradinė
	Tarpinė
	Siekiama

	1
	2
	3
	4
	5
	6
	7
	7
	
	8

	1. Padidinti Marijampolės miesto patrauklumą
	Marijampolės miesto nuolatinių gyventojų skaičius metų pradžioje, asmenys
	36.647 (2023 m. pr.)
	36.650 (2026 m. pr.)
	36.650 (2029 m. pr.)
	1. Pagerinti viešųjų paslaugų  kokybę ir prieinamumą
	Metinis konsoliduotųjų viešųjų paslaugų vartotojų skaičius, vartotojai per metus
	0
(2022 m.)
	0
(2026 m.)
	27.760
(2029 m.)

	
	
	
	
	
	
	Socialiai pažeidžiamų, socialinę riziką (atskirtį) patiriančių asmenų, gavusių paslaugas naujoje ar modernizuotoje infrastruktūroje skaičius per metus
	0
(2022 m.)
	0
(2026 m.)
	300
(2029 m.)

	
	
	
	
	
	
	Rekultivuota žemė, naudojama žaliesiems plotams, socialiniams būstams, ekonominei arba kitai paskirčiai, ha
	0 
(2022 m.)
	0 
(2026 m.)
	0,17
(2029 m.)

	
	
	
	
	
	2. Kurti prielaidas mieste skatinti tvarų judumą
	Dviračiams skirtos infrastruktūros metinis naudotojų skaičius, naudotojai per metus
	0 
(2022 m.)
	0
(2026 m.)
	17.010
(2029 m.)

	
	
	
	
	
	
	Metinis konsoliduotų viešųjų paslaugų vartotojų skaičius, vartotojai per metus
	0
(2022 m.)
	0
(2026 m.)
	240.000
(2029 m.)

	
	
	
	
	
	3. Kurti prielaidas didinti miesto ekonominį potencialą
	Sukurtos arba atkurtos teritorijos, naudojamos ekonominei veiklai, hektarai
	0
(2022 m.)
	0
(2026 m.)
	30,52
(2029 m.)

	
	
	
	
	
	
	
	
	
	





IV SKYRIUS
INTEGRUOTO POŽIŪRIO APRAŠYMAS

	Integruoto požiūrio, kurio laikomasi rengiant ir įgyvendinant Strategiją, aprašymas 


	Strategijos atitiktis integruotą požiūrį užtikrinantiems principams
	Veiksmais prisidedama prie efektyvesnio dviejų ar daugiau Lietuvos Respublikos vietos savivaldos įstatyme nustatytų savivaldybių funkcijų vykdymo 
	Marijampolės miesto tvarios plėtros strategijoje suplanuotais veiksmais prisidedama prie šių  LR vietos savivaldos įstatyme nustatytų savivaldybių savarankiškųjų funkcijų vykdymo: 
· savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas
· ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas;
· geriamojo vandens tiekimo ir nuotekų tvarkymo organizavimas;
· socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę;
· sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas;
· savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas;
· sąlygų verslo ir turizmo plėtrai sudarymas ir šios veiklos skatinimas;
· aplinkos kokybės gerinimas ir apsauga, aplinkos monitoringas; 
· kraštovaizdžio, savivaldybės želdynų ir želdinių teritorijose esančių želdynų ir želdinių apsauga, priežiūra ir tvarkymas, būklės stebėsena, želdynų kūrimo ir želdinių veisimo organizavimas ir (ar) vykdymas <...>;

	
	Veiksmais siekiama teigiamo esamos būklės pokyčio daugiau nei vienoje savivaldybėje.
	Netaikoma

	
	Veiksmai įgyvendinami taikant integruotų teritorinių investicijų metodą. 
	Marijampolės miesto tvarios plėtros strategijoje veiksmai prisideda prie ESIFP 5-ojo prioriteto „Piliečiams artimesnė Lietuva“ 5.1 uždavinio ir 8-ojo prioriteto „Tvarus judumas miestuose“ 8.1 uždavinio įgyvendinimo.



V SKYRIUS
PARTNERIŲ DALYVAVIMAS RENGIANT IR ĮGYVENDINANT STRATEGIJĄ

	Partnerių dalyvavimo rengiant ir įgyvendinant Strategiją aprašymas 


	Etapas
	Įtraukimo priemonės 
	Dalyviai

	Strategijos rengimas

